CELEX: 32013R0148
Language: sk
Date: 2012-12-19 00:00:00
Title: Delegované nariadenie Komisie (EÚ) č. 148/2013 z  19. decembra 2012 , ktorým sa dopĺňa nariadenie Európskeho parlamentu a Rady (EÚ) č. 648/2012 o mimoburzových derivátoch, centrálnych protistranách a archívoch obchodných údajov, pokiaľ ide o regulačné technické normy o minimálnej úrovni údajov, ktoré sa majú ohlasovať archívom obchodných údajov  Text s významom pre EHP

23.2.2013   
            
            
               SK
            
            
               Úradný vestník Európskej únie
            
            
               L 52/1
            
         DELEGOVANÉ NARIADENIE KOMISIE (EÚ) č. 148/2013
   z 19. decembra 2012,
   ktorým sa dopĺňa nariadenie Európskeho parlamentu a Rady (EÚ) č. 648/2012 o mimoburzových derivátoch, centrálnych protistranách a archívoch obchodných údajov, pokiaľ ide o regulačné technické normy o minimálnej úrovni údajov, ktoré sa majú ohlasovať archívom obchodných údajov
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na stanovisko Európskej centrálnej banky (1),
   so zreteľom na nariadenie Európskeho parlamentu a Rady (EÚ) č. 648/2012 zo 4. júla 2012 o mimoburzových derivátoch, centrálnych protistranách a archívoch obchodných údajov (2), a najmä na jeho článok 9 ods. 5,
   keďže:
   
               (1)
            
            
               V záujme umožnenia flexibility by protistrana mala mať možnosť delegovať ohlasovanie zmluvy na druhú protistranu alebo na tretiu stranu. Protistrany by takisto mali mať možnosť odsúhlasiť delegovanie ohlasovania na bežný tretí subjekt vrátane centrálnej protistrany, ktorá archívu obchodných údajov predloží jednu správu vrátane príslušnej tabuľky polí. Za týchto okolností a s cieľom zabezpečiť kvalitu údajov by sa v správe malo uviesť, že sa to robí v mene oboch protistrán, a mala by obsahovať úplný súbor podrobností, ktoré by sa ohlásili, keby sa zmluva ohlásila samostatne.
            
         
               (2)
            
            
               Aby sa zabránilo nezrovnalostiam v tabuľkách so všeobecnými údajmi, každá protistrana zmluvy o derivátoch by mala zabezpečiť, aby ohlasované všeobecné údaje odsúhlasili obe zmluvné strany obchodu. Jedinečný identifikátor obchodu pomôže pri zosúladení údajov v prípade, ak protistrany ohlasujú údaje rôznym archívom obchodných údajov.
            
         
               (3)
            
            
               Ak jedna protistrana alebo centrálna protistrana ohlasujú údaje v mene oboch protistrán, protistrana alebo centrálna protistrana by mali mať možnosť zaslať jednu správu archívu obchodných údajov obsahujúcu príslušné informácie, aby sa zabránilo dvojitému ohlasovaniu a aby sa znížila záťaž v súvislosti s ohlasovaním.
            
         
               (4)
            
            
               Ocenenie zmlúv o derivátoch je dôležité s cieľom umožniť regulačným orgánom, aby si plnili svoje mandáty, najmä ak ide o finančnú stabilitu. Hodnota zmluvy na základe oceňovania trhovými cenami alebo oceňovania na základe modelu udáva označenie a veľkosť expozícií vo vzťahu k uvedenej zmluve a dopĺňa informácie o pôvodnej hodnote stanovenej v zmluve.
            
         
               (5)
            
            
               Zhromažďovanie informácií o kolateráli vzťahujúcom sa na konkrétnu zmluvu je dôležité na zabezpečenie správneho monitorovania expozícií. Na umožnenie tohto by protistrany, ktoré zabezpečujú svoje transakcie kolaterálom, mali ohlasovať podrobnosti o zabezpečení kolaterálom na úrovni transakcií. Ak sa kolaterál vypočíta na základe čistých pozícií vyplývajúcich zo súboru zmlúv, a nie je preto poskytnutý na úrovni transakcií, ale na portfóliovom základe, protistrany by mali mať možnosť ohlasovať portfólio použitím jedinečného kódu alebo systému číslovania, ako ich určila protistrana. Uvedený jedinečný kód by mal v prípade protistrany, ktorá má viac ako jedno portfólio, identifikovať konkrétne portfólio, pre ktoré sa vymieňa kolaterál, a mal by takisto zabezpečiť, aby sa zmluva o derivátoch mohla viazať na príslušné portfólio, na ktoré sa drží kolaterál.
            
         
               (6)
            
            
               Toto nariadenie vychádza z návrhu regulačných technických noriem, ktorý Európsky orgán pre cenné papiere a trhy (European Securities and Markets Authority – ESMA) predložil Komisii, a odráža význam úlohy archívov obchodných údajov na zlepšenie transparentnosti trhov voči verejnosti a regulačným orgánom, údaje, ktoré sa majú ohlasovať archívom obchodných údajov, ktoré ich majú zhromažďovať a sprístupňovať v závislosti od triedy derivátov a povahy obchodu.
            
         
               (7)
            
            
               Pred predložením návrhu regulačných technických noriem, z ktorých toto nariadenie vychádza, ESMA konzultoval príslušné orgány a členov Európskeho systému centrálnych bánk (ESCB). ESMA v súlade s článkom 10 nariadenia Európskeho parlamentu a Rady (EÚ) č. 1095/2010 z 24. novembra 2010, ktorým sa zriaďuje Európsky orgán dohľadu (Európsky orgán pre cenné papiere a trhy) (3), uskutočnil otvorené verejné konzultácie o týchto návrhoch regulačných technických noriem, vykonal analýzu potenciálnych súvisiacich nákladov a prínosov a vyžiadal si stanovisko skupiny zainteresovaných strán v oblasti cenných papierov a trhov orgánu ESMA zriadenej v súlade s článkom 37 uvedeného nariadenia,
            
         PRIJALA TOTO NARIADENIE:
   Článok 1
   Podrobnosti ohlásení podľa článku 9 ods. 1 a 3 nariadenia (EÚ) č. 648/2012
   1.   Ohlásenia archívu obchodných údajov zahŕňajú:
   
               a)
            
            
               údaje stanovené v tabuľke 1 prílohy, ktorá obsahuje informácie týkajúce sa protistrán zmluvy;
            
         
               b)
            
            
               informácie stanovené v tabuľke 2 prílohy, ktorá obsahuje podrobnosti súvisiace so zmluvou o derivátoch uzavretou medzi dvoma protistranami.
            
         2.   Na účely odseku 1 uzavretie zmluvy znamená „vykonanie transakcie“, ako sa uvádza v článku 25 ods. 3 smernice Európskeho parlamentu a Rady 2004/39/ES (4).
   3.   Ak sa jedno ohlásenie podá v mene oboch protistrán, obsahuje informácie stanovené v tabuľke 1 prílohy vo vzťahu ku každej z protistrán. Informácie stanovené v tabuľke 2 prílohy sa predkladajú len raz.
   4.   Ak sa jedno ohlásenie podá v mene oboch protistrán, táto skutočnosť sa v ňom uvedie, ako sa stanovuje v kolónke 9 tabuľky 1 prílohy.
   5.   Ak jedna protistrana ohlási podrobnosti zmluvy archívu obchodných údajov v mene druhej protistrany alebo tretia strana ohlási zmluvu archívu obchodných údajov v mene jednej alebo oboch protistrán, ohlásené podrobnosti zahŕňajú úplný súbor údajov, ktoré by sa ohlásili, ak by zmluvy ohlásila archívu obchodných údajov každá protistrana samostatne.
   6.   Ak zmluva o derivátoch obsahuje znaky, ktoré sú typické pre viac ako jedno podkladové aktívum, ako sa bližšie určuje v tabuľke 2 prílohy, v ohlásení sa uvádza trieda aktív, ktorej sa zmluva na základe dohody protistrán predtým, než sa ohlásenie odošle archívu obchodných údajov, najviac podobá.
   Článok 2
   Zúčtované obchody
   1.   Ak existujúcu zmluvu následne zúčtuje centrálna protistrana, zúčtovanie sa ohlási ako zmena existujúcej zmluvy.
   2.   Ak sa zmluva uzatvorí na mieste obchodovania a centrálna protistrana ju zúčtuje tak, že protistrana si nie je vedomá totožnosti druhej protistrany, ohlasujúca protistrana určí uvedenú centrálnu protistranu za svoju protistranu.
   Článok 3
   Ohlasovanie expozícií
   1.   Údaje o kolateráli vyžadované v tabuľke 1 prílohy zahŕňajú všetky poskytnuté kolaterály.
   2.   Ak protistrana nezabezpečuje kolaterálom na úrovni transakcií, protistrany ohlasujú archívu obchodných údajov kolaterál poskytnutý na portfóliovom základe.
   3.   Ak sa kolaterál zmluvy ohlási na portfóliovom základe, ohlasujúca protistrana ohlási archívu obchodných údajov kód identifikujúci portfólio kolaterálu poskytnutého druhej protistrane v súvislosti s ohlásenou zmluvou.
   4.   Od iných nefinančných protistrán ako tých, ktoré sú uvedené v článku 10 nariadenia (EÚ) č. 648/2012, sa nevyžaduje ohlásenie kolaterálu, oceňovanie zmlúv trhovými cenami alebo na základe modelu podľa tabuľky 1 prílohy.
   5.   V prípade zmlúv zúčtovaných centrálnou protistranou poskytne ocenenie trhovými cenami len centrálna protistrana.
   Článok 4
   Denník hlásení
   Zmeny údajov zaregistrovaných v archívoch obchodných údajov sa zaznamenávajú v denníku, v ktorom sa identifikuje osoba alebo osoby, ktoré požadovali zmenu, prípadne vrátane samotného archívu obchodných údajov, určí sa dôvod alebo dôvody takejto zmeny, uvedie sa dátum a časová pečiatka a jasný opis zmien vrátane starého a nového obsahu príslušných údajov, ako sa stanovuje v kolónkach 58 a 59 tabuľky 2 prílohy.
   Článok 5
   Nadobudnutie účinnosti
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 19. decembra 2012
      
         
            Za Komisiu
         
         
            predseda
         
         José Manuel BARROSO
      
   
   
      (1)  Zatiaľ neuverejnené v úradnom vestníku.
   
      (2)  Ú. v. EÚ L 201, 27.7.2012, s. 1.
   
      (3)  Ú. v. EÚ L 331, 15.12.2010, s. 84.
   
      (4)  Ú. v. EÚ L 145, 30.4.2004, s. 1.
   
      PRÍLOHA
      
         Informácie, ktoré sa majú hlásiť archívom obchodných údajov
      
      
         Tabuľka 1
      
      
         Údaje týkajúce sa protistrany
      
      
                   
               
               
                  Kolónka
               
               
                  Informácie, ktoré sa majú hlásiť
               
            
                  
                     Zmluvné strany
                  
               
            
                  1.
               
               
                  Časová pečiatka ohlásenia
               
               
                  Dátum a čas ohlásenia archívu obchodných údajov.
               
            
                  2.
               
               
                  ID protistrany
               
               
                  Jedinečný kód identifikujúci ohlasujúcu protistranu.
                  V prípade jednotlivca sa použije kód klienta.
               
            
                  3.
               
               
                  ID druhej protistrany
               
               
                  Jedinečný kód identifikujúci druhú protistranu zmluvy. Táto kolónka sa vypĺňa z pohľadu ohlasujúcej protistrany. V prípade jednotlivca sa použije kód klienta.
               
            
                  4.
               
               
                  Názov protistrany
               
               
                  Obchodný názov ohlasujúcej protistrany.
                  Táto kolónka sa môže ponechať prázdna v prípade, že ID protistrany tieto informácie už obsahuje.
               
            
                  5.
               
               
                  Sídlo protistrany
               
               
                  Informácie o registrovanom sídle vrátane úplnej adresy, mesta a krajiny ohlasujúcej protistrany.
                  Táto kolónka sa môže ponechať prázdna v prípade, že ID protistrany tieto informácie už obsahuje.
               
            
                  6.
               
               
                  Podnikový sektor protistrany
               
               
                  Povaha obchodných činností ohlasujúcej protistrany (banka, poisťovňa atď.).
                  Táto kolónka sa môže ponechať prázdna v prípade, že ID protistrany tieto informácie už obsahuje.
               
            
                  7.
               
               
                  Finančná alebo nefinančná povaha protistrany
               
               
                  Uveďte, či je ohlasujúca protistrana finančná, alebo nefinančná protistrana v súlade s článkom 2 bodmi 8 a 9 nariadenia (EÚ) č. 648/2012.
               
            
                  8.
               
               
                  ID makléra
               
               
                  V prípade, že maklér koná ako sprostredkovateľ pre ohlasujúcu protistranu bez toho, aby sa stal protistranou, ohlasujúca protistrana identifikuje tohto makléra pomocou jedinečného kódu. V prípade jednotlivca sa použije kód klienta.
               
            
                  9.
               
               
                  ID ohlasujúceho subjektu
               
               
                  V prípade, ak ohlasujúca protistrana delegovala predkladanie ohlásenia na tretiu stranu alebo na druhú protistranu, tento subjekt sa musí identifikovať v tejto kolónke pomocou jedinečného kódu. V opačnom prípade sa táto kolónka ponechá prázdna.
                  V prípade jednotlivca sa použije kód klienta, ako mu ho pridelil právny subjekt, ktorý jednotlivá protistrana používa na uskutočnenie obchodu.
               
            
                  10.
               
               
                  ID zúčtovacieho člena
               
               
                  V prípade, ak ohlasujúca protistrana nie je zúčtovacím členom, jej zúčtovací člen sa identifikuje v tejto kolónke pomocou jedinečného kódu. V prípade jednotlivca sa použije kód klienta, ako mu ho pridelila centrálna protistrana.
               
            
                  11.
               
               
                  ID príjemcu
               
               
                  Strana, na ktorú sa vzťahujú práva a povinnosti vyplývajúce zo zmluvy. Ak sa transakcia vykoná prostredníctvom štruktúry, ako napríklad trust alebo fond, ktorá zastupuje viacerých príjemcov, príjemca sa identifikuje ako uvedená štruktúra. Ak príjemca podľa zmluvy nie je protistranou tejto zmluvy, ohlasujúca protistrana musí identifikovať tohto príjemcu pomocou jedinečného kódu alebo v prípade jednotlivcov pomocou kódu klienta, ako im ich pridelil právny subjekt, ktorý používa jednotlivec.
               
            
                  12.
               
               
                  Postavenie pri obchodovaní
               
               
                  Uvádza, či ohlasujúca protistrana uzavrela zmluvu ako konajúca na vlastný účet (vo svojom mene alebo v mene klienta) alebo ako agent na účet klienta alebo v mene klienta.
               
            
                  13.
               
               
                  Strana protistrany
               
               
                  Uvádza, či pri zmluve ide o nákup, alebo predaj. V prípade zmluvy o úrokových derivátoch bude nákupná strana predstavovať platcu kroku 1 a predávajúca strana bude platcom kroku 2.
               
            
                  14.
               
               
                  Zmluva s protistranou, ktorá nepatrí do EHP
               
               
                  Uvádza, čí má druhá protistrana sídlo mimo EHP.
               
            
                  15.
               
               
                  Priame prepojenie na obchodnú činnosť alebo podnikové financovanie
               
               
                  Informácie o tom, či je zmluva objektívne merateľná ako priamo prepojená na obchodnú činnosť alebo podnikové financovanie ohlasujúcej protistrany, ako sa uvádza v článku 10 ods. 3 nariadenia (EÚ) č. 648/2012.
                  Táto kolónka sa ponechá prázdna v prípade, ak je ohlasujúca protistrana finančnou protistranou, ako sa uvádza v článku 2 bode 8 nariadenia (EÚ) č. 648/2012.
               
            
                  16.
               
               
                  Zúčtovacia prahová hodnota
               
               
                  Informácie o tom, či je ohlasujúca protistrana nad zúčtovacou prahovou hodnotou, ako sa uvádza v článku 10 ods. 2 nariadenia (EÚ) č. 648/2012. Táto kolónka sa ponechá prázdna v prípade, ak je ohlasujúca protistrana finančnou protistranou, ako sa uvádza v článku 2 bode 8 nariadenia (EÚ) č. 648/2012.
               
            
                  17.
               
               
                  Hodnota zmluvy na základe ocenenia trhovými cenami
               
               
                  Ocenenie zmluvy trhovými cenami alebo ocenenie na základe modelu, ak sa uplatňuje podľa článku 11 ods. 2 nariadenia (EÚ) č. 648/2012.
               
            
                  18.
               
               
                  Mena, v akej sa udala hodnota zmluvy na základe ocenenia trhovými cenami
               
               
                  Mena, v akej sa udalo ocenenie zmluvy trhovými cenami alebo ocenenie na základe modelu, ak sa uplatňuje podľa článku 11 ods. 2 nariadenia (EÚ) č. 648/2012.
               
            
                  19.
               
               
                  Dátum ocenenia
               
               
                  Dátum posledného ocenenia trhovými cenami alebo ocenenia na základe modelu.
               
            
                  20.
               
               
                  Čas ocenenia
               
               
                  Čas posledného ocenenia trhovými cenami alebo ocenenia na základe modelu.
               
            
                  21.
               
               
                  Typ ocenenia
               
               
                  Uveďte, či sa ocenenie uskutočnilo na základe trhových cien, alebo na základe modelu.
               
            
                  22.
               
               
                  Zabezpečenie kolaterálom
               
               
                  Uveďte, či sa uskutočnilo zabezpečenie kolaterálom.
               
            
                  23.
               
               
                  Portfólio kolaterálu
               
               
                  Uveďte, či sa zabezpečenie kolaterálom uskutočnilo na portfóliovom základe. Portfólio je kolaterál vypočítaný na základe čistých pozícií vyplývajúcich zo súboru zmlúv, a nie podľa jednotlivých obchodov.
               
            
                  24.
               
               
                  Kód portfólia kolaterálu
               
               
                  Ak sa kolaterál ohlasuje na portfóliovom základe, portfólio by sa malo identifikovať pomocou jedinečného kódu, ktorý určila ohlasujúca protistrana.
               
            
                  25.
               
               
                  Hodnota kolaterálu
               
               
                  Hodnota kolaterálu, ktorý ohlasujúca protistrana poskytla druhej protistrane. Ak sa kolaterál poskytne na portfóliovom základe, táto kolónka by mala zahŕňať hodnotu všetkých kolaterálov poskytnutých pre portfólio.
               
            
                  26.
               
               
                  Mena, v akej sa udala hodnota kolaterálu
               
               
                  Uveďte hodnotu kolaterálu v kolónke 25.
               
            
         
      
         Tabuľka 2
      
      
         Všeobecné údaje
      
      
                   
               
               
                  Kolónka
               
               
                  Informácie, ktoré sa majú hlásiť
               
               
                  Uplatňované typy zmluvy o derivátoch
               
            
                   
               
               
                  
                              
                                 Oddiel 2a –
                              
                           
                           
                              Typ zmluvy
                           
                        
               
                   
               
               
                  
                     Všetky zmluvy
                  
               
            
                  1.
               
               
                  Použitá taxonómia
               
               
                  Zmluva sa identifikuje použitím identifikátora produktu.
               
               
                   
               
            
                  2.
               
               
                  ID 1 produktu
               
               
                  Zmluva sa identifikuje použitím identifikátora produktu.
               
               
                   
               
            
                  3.
               
               
                  ID 2 produktu
               
               
                  Zmluva sa identifikuje použitím identifikátora produktu.
               
               
                   
               
            
                  4.
               
               
                  Podkladové aktívum
               
               
                  Podkladové aktívum sa identifikuje použitím jedinečného identifikátora pre toto podkladové aktívum. V prípade košov alebo indexov sa použije uvedenie tohto koša alebo indexu, ak neexistuje jedinečný identifikátor.
               
               
                   
               
            
                  5.
               
               
                  Nominálna mena 1
               
               
                  Mena nominálnej sumy. V prípade zmluvy o úrokových derivátoch to bude nominálna mena časti 1.
               
               
                   
               
            
                  6.
               
               
                  Nominálna mena 2
               
               
                  Mena nominálnej sumy. V prípade zmluvy o úrokových derivátoch to bude nominálna mena časti 2.
               
               
                   
               
            
                  7.
               
               
                  Mena dodania
               
               
                  Mena, ktorá sa má dodať.
               
               
                   
               
            
                   
               
               
                  
                              
                                 Oddiel 2b –
                              
                           
                           
                              Podrobnosti o transakcii
                           
                        
               
                   
               
               
                  
                     Všetky zmluvy
                  
               
            
                  8.
               
               
                  ID obchodu
               
               
                  Jedinečné ID obchodu schválené na európskej úrovni, ktoré poskytuje ohlasujúca protistrana. Ak jedinečné ID obchodu nie je zavedené, mal by sa vygenerovať jedinečný kód a mal by sa odsúhlasiť s druhou protistranou.
               
               
                   
               
            
                  9.
               
               
                  Referenčné číslo transakcie
               
               
                  Jedinečné identifikačné číslo transakcie poskytnuté ohlasujúcim subjektom alebo treťou stranou ohlasujúcou v jeho mene.
               
               
                   
               
            
                  10.
               
               
                  Miesto vykonávania
               
               
                  Miesto vykonávania sa identifikuje pomocou jedinečného kódu pre toto miesto. V prípade, ak sa zmluva uzavrela mimo burzy, musí sa určiť, či je príslušný nástroj prijatý na obchodovanie, ale obchoduje sa s ním mimo burzy, alebo či nie je prijatý na obchodovanie a obchoduje sa s ním mimo burzy.
               
               
                   
               
            
                  11.
               
               
                  Kompresia
               
               
                  Uveďte, či zmluva vyplýva z kompresie.
               
               
                   
               
            
                  12.
               
               
                  Cena/sadzba
               
               
                  Cena podľa derivátu nezahŕňajúca, kde je to použiteľné, provízie a vzniknutý úrok.
               
               
                   
               
            
                  13.
               
               
                  Označenie ceny
               
               
                  Spôsob, akým sa cena vyjadruje.
               
               
                   
               
            
                  14.
               
               
                  Nominálna suma
               
               
                  Pôvodná hodnota zmluvy
               
               
                   
               
            
                  15.
               
               
                  Cenový multiplikátor
               
               
                  Počet podielov finančného nástroja, ktoré sú obsiahnuté v obchodovanom balíku, napríklad počet derivátov, ktoré predstavuje jedna zmluva.
               
               
                   
               
            
                  16.
               
               
                  Množstvo
               
               
                  Počet zmlúv zahrnutých do ohlásenia, ak sa ohlasuje viac ako jedna zmluva o derivátoch.
               
               
                   
               
            
                  17.
               
               
                  Platba vopred
               
               
                  Suma každej platby vopred, ktorú protistrana uskutočnila alebo prijala.
               
               
                   
               
            
                  18.
               
               
                  Typ dodania
               
               
                  Uvádza, či bola zmluva vyrovnaná fyzicky, alebo v hotovosti.
               
               
                   
               
            
                  19.
               
               
                  Časová pečiatka vykonania
               
               
                  Podľa definície v článku 1 ods. 2.
               
               
                   
               
            
                  20.
               
               
                  Dátum účinnosti
               
               
                  Dátum, kedy zmluvné povinnosti nadobúdajú účinnosť.
               
               
                   
               
            
                  21.
               
               
                  Dátum splatnosti
               
               
                  Pôvodný dátum uplynutia platnosti ohlásenej zmluvy. Predčasné ukončenie sa v tejto kolónke nehlási.
               
               
                   
               
            
                  22.
               
               
                  Dátum ukončenia
               
               
                  Dátum ukončenia ohlásenej zmluvy. Ak sa neodlišuje od dátumu splatnosti, táto kolónka sa ponecháva prázdna.
               
               
                   
               
            
                  23.
               
               
                  Dátum vyrovnania
               
               
                  Dátum vyrovnania podkladového aktíva. V prípade viacerých dátumov vyrovnania sa môžu použiť ďalšie kolónky (napr. 23A, 23B, 23C…).
               
               
                   
               
            
                  24.
               
               
                  Typ rámcovej dohody
               
               
                  Odkaz na názov príslušnej rámcovej dohody, ak sa používa pre ohlásenú zmluvu (napr. ISDA Master Agreement, Master Power Purchase and Sale Agreement, International ForEx Master Agreement, European Master Agreement alebo akákoľvek miestna rámcová dohoda).
               
               
                   
               
            
                  25.
               
               
                  Verzia rámcovej dohody
               
               
                  Odkaz na rok verzie rámcovej dohody použitej pre ohlásený obchod, ak sa uplatňuje (napr. 1992, 2002…).
               
               
                   
               
            
                   
               
               
                  
                              
                                 Oddiel 2c –
                              
                           
                           
                              Zmierňovanie rizika/Ohlasovanie
                           
                        
               
                   
               
               
                  
                     Všetky zmluvy
                  
               
            
                  26.
               
               
                  Časová pečiatka potvrdenia
               
               
                  Dátum a čas potvrdenia podľa delegovaného nariadenia Komisie (ES) č. 149/2013 (1) s uvedením časového pásma, v ktorom sa potvrdenie uskutočnilo.
               
               
                   
               
            
                  27.
               
               
                  Spôsob potvrdenia
               
               
                  Uveďte, či bola zmluva potvrdená elektronicky, či bola potvrdená neelektronicky, alebo je nepotvrdená.
               
               
                   
               
            
                   
               
               
                  
                              
                                 Oddiel 2d –
                              
                           
                           
                              Zúčtovanie
                           
                        
               
                   
               
               
                  
                     Všetky zmluvy
                  
               
            
                  28.
               
               
                  Zúčtovacia povinnosť
               
               
                  Udáva, či sa na ohlásenú zmluvu vzťahuje zúčtovacia povinnosť podľa nariadenia (EÚ) č. 648/2012.
               
               
                   
               
            
                  29.
               
               
                  Zúčtované
               
               
                  Udáva, či sa zúčtovanie uskutočnilo.
               
               
                   
               
            
                  30.
               
               
                  Časová pečiatka zúčtovania
               
               
                  Čas a dátum, kedy sa zúčtovanie uskutočnilo.
               
               
                   
               
            
                  31.
               
               
                  Centrálna protistrana
               
               
                  V prípade zmluvy, ktorá sa zúčtovala, jedinečný kód centrálnej protistrany, ktorá zmluvu zúčtovala.
               
               
                   
               
            
                  32.
               
               
                  V rámci skupiny
               
               
                  Udáva, či sa zmluva uzatvorila ako transakcia v rámci skupiny podľa vymedzenia v článku 3 nariadenia (EÚ) č. 648/2012.
               
               
                   
               
            
                   
               
               
                  
                              
                                 Oddiel 2e –
                              
                           
                           
                              Úrokové sadzby
                           
                        
               
                  
                     Ak sa ohlási UPI a obsahuje všetky nižšie uvedené informácie, nemusia sa ohlasovať.
                  
               
               
                  
                     Úrokové deriváty
                  
               
            
                  33.
               
               
                  Fixná sadzba časti 1
               
               
                  Uveďte použitú fixnú sadzbu časti 1, ak sa uplatňuje.
               
               
                   
               
            
                  34.
               
               
                  Fixná sadzba časti 2
               
               
                  Uveďte použitú fixnú sadzbu časti 2, ak sa uplatňuje.
               
               
                   
               
            
                  35.
               
               
                  Počet dní fixnej sadzby
               
               
                  Skutočný počet dní v príslušnom výpočtovom období fixnej sadzby, ak sa uplatňuje.
               
               
                   
               
            
                  36.
               
               
                  Frekvencia platby fixnej sadzby
               
               
                  Frekvencia platieb fixnej sadzby, ak sa uplatňuje.
               
               
                   
               
            
                  37.
               
               
                  Frekvencia platby floatovej sadzby
               
               
                  Frekvencia platieb floatovej sadzby, ak sa uplatňuje.
               
               
                   
               
            
                  38.
               
               
                  Frekvencia znovunastavenia floatovej sadzby
               
               
                  Frekvencia znovunastavení floatovej sadzby, ak sa uplatňuje.
               
               
                   
               
            
                  39.
               
               
                  Floatová sadzba časti 1
               
               
                  Uvádzajú sa použité úrokové sadzby, ktoré sa znovunastavujú v predurčených intervaloch odkazom na trhovú referenčnú sadzbu, ak sa uplatňuje.
               
               
                   
               
            
                  40.
               
               
                  Floatová sadzba časti 2
               
               
                  Uvádzajú sa použité úrokové sadzby, ktoré sa znovunastavujú v predurčených intervaloch odkazom na trhovú referenčnú sadzbu, ak sa uplatňuje.
               
               
                   
               
            
                   
               
               
                  
                              
                                 Oddiel 2f –
                              
                           
                           
                              Devízy
                           
                        
               
                  
                     Ak sa ohlási UPI a obsahuje všetky nižšie uvedené informácie, nemusia sa ohlasovať.
                  
               
               
                  
                     Menové deriváty
                  
               
            
                  41.
               
               
                  Mena 2
               
               
                  Cross currency, ak sa odlišuje od meny dodania.
               
               
                   
               
            
                  42.
               
               
                  Výmenný kurz 1
               
               
                  Zmluvne stanovený výmenný kurz medzi menami.
               
               
                   
               
            
                  43.
               
               
                  Forwardový výmenný kurz
               
               
                  Forwardový výmenný kurz v deň ocenenia.
               
               
                   
               
            
                  44.
               
               
                  Základ prepočtu
               
               
                  Základ výmenného kurzu.
               
               
                   
               
            
                   
               
               
                  
                              
                                 Oddiel 2g –
                              
                           
                           
                              Komodity
                           
                        
               
                  
                     Ak sa ohlási UPI a obsahuje všetky nižšie uvedené informácie, nemusia sa ohlasovať, ak sa nemajú ohlasovať podľa nariadenia Európskeho parlamentu a Rady (EÚ) č. 1227/2011
                      (2).
               
               
                  
                     Komoditné deriváty
                  
               
            
                   
               
               
                  
                     Všeobecné
                  
               
               
                   
               
               
                   
               
            
                  45.
               
               
                  Podkladová komodita
               
               
                  Uveďte typ komodity, ktorá je podkladovým aktívom zmluvy.
               
               
                   
               
            
                  46.
               
               
                  Podrobnosti o komodite
               
               
                  Podrobnosti o príslušnej komodite nad rámec informácií uvedených v kolónke 45.
               
               
                   
               
            
                   
               
               
                  
                     Energia
                  
               
               
                  Informácie, ktoré sa majú ohlasovať podľa nariadenia (EÚ) č. 1227/2011, ak sa uplatňuje.
               
               
                   
               
            
                  47.
               
               
                  Miesto alebo zóna dodania
               
               
                  Miesto (miesta) dodania trhovej oblasti (trhových oblastí).
               
               
                   
               
            
                  48.
               
               
                  Bod prepojenia
               
               
                  Určenie hranice (hraníc) alebo hraničného miesta (hraničných miest) zmluvy o preprave.
               
               
                   
               
            
                  49.
               
               
                  Typ odberu
               
               
                  Opakujúci sa oddiel kolónok 50 – 54 na identifikáciu profilu dodania produktu, ktorý zodpovedá obdobiam dodania počas dňa.
               
               
                   
               
            
                  50.
               
               
                  Dátum a čas začiatku dodania
               
               
                  Dátum a čas začiatku dodania.
               
               
                   
               
            
                  51.
               
               
                  Dátum a čas ukončenia dodania
               
               
                  Dátum a čas ukončenia dodania.
               
               
                   
               
            
                  52.
               
               
                  Zmluvná kapacita
               
               
                  Množstvo za časový interval dodania.
               
               
                   
               
            
                  53.
               
               
                  Množstvová jednotka
               
               
                  Denné alebo hodinové množstvo v MWh alebo kWh/d, ktoré zodpovedá podkladovej komodite.
               
               
                   
               
            
                  54.
               
               
                  Cena za množstvo za časový interval
               
               
                  Ak sa uplatňuje, cena za množstvo za časový interval.
               
               
                   
               
            
                   
               
               
                  
                              
                                 Oddiel 2h –
                              
                           
                           
                              Opcie
                           
                        
               
                  
                     Ak sa ohlási UPI a obsahuje všetky nižšie uvedené informácie, nemusia sa ohlasovať.
                  
               
               
                  
                     Zmluvy, ktoré obsahujú opciu
                  
               
            
                  55.
               
               
                  Typ opcie
               
               
                  Uvádza, či v prípade zmluvy ide o predajnú, alebo kúpnu opciu.
               
               
                   
               
            
                  56.
               
               
                  Forma opcie (uplatnenie)
               
               
                  Uveďte, či sa opcia môže uplatniť len k pevnému dátumu (európska a ázijská forma), k rôznym vopred stanoveným dátumom (bermudská opcia), alebo kedykoľvek počas trvania zmluvy (americká forma).
               
               
                   
               
            
                  57.
               
               
                  Realizačná cena (horná/spodná sadzba)
               
               
                  Realizačná cena opcie.
               
               
                   
               
            
                   
               
               
                  
                              
                                 Oddiel 2i –
                              
                           
                           
                              Zmeny ohlásenia
                           
                        
               
                   
               
               
                  
                     Všetky zmluvy
                  
               
            
                  58.
               
               
                  Typ akcie
               
               
                  Informácie o tom, či ohlásenie obsahuje:
                  
                              —
                           
                           
                              zmluvu o derivátoch, alebo udalosť po obchodovaní, ktorá sa hlási po prvýkrát, pričom sa označí ako „new“;
                           
                        
                              —
                           
                           
                              zmenu údajov predtým ohlásenej zmluvy o derivátoch, pričom sa označí ako „modify“;
                           
                        
                              —
                           
                           
                              zrušenie nesprávne predloženého ohlásenia, pričom sa označí ako „error“;
                           
                        
                              —
                           
                           
                              zrušenie platnej zmluvy, pričom sa označí ako „cancel“;
                           
                        
                              —
                           
                           
                              kompresiu ohlásenej zmluvy, pričom sa označí ako „compression“;
                           
                        
                              —
                           
                           
                              aktualizáciu ocenenia zmluvy, pričom sa označí ako „valuation update“;
                           
                        
                              —
                           
                           
                              akúkoľvek inú zmenu a doplnenie ohlásenia, pričom sa označí ako „other“.
                           
                        
               
                   
               
            
                  59.
               
               
                  Podrobnosti o type akcie
               
               
                  Ak sa v kolónke 58 ohlási „other“, na tomto mieste by sa mala takáto zmena a doplnenie spresniť.
               
               
                   
               
            
         (1)  Pozri stranu 11 tohto úradného vestníka.
      
         (2)  Ú. v. EÚ L 326, 8.12.2011, s. 1.